PROGRAMA DE MEDIACIÓN ESCOLAR

CPI ATIOS CURSO 2015-2016

O programa de Mediación Escolar leva dous cursos funcionando no CPI Atios, se ben é certo que a súa dinámica foi intermitente e non está na actualidade a funcionar.

Debido a isto, decídese retomar este programa e revisalo coa idea de darlle un impulso, desenvolvendo unha serie de actuacións precisas para a súa axeitada posta en marcha.

1. SESIÓNS FORMATIVAS DE REPASO CO EQUIPO

As sesións de repaso coas persoas mediadoras actuais, realizaranse coa seguinte temporalidade:

1ºA) Martes 16 de febreiro (13:25-14:15)

1ºB) Martes 16 de febreiro (14:15- 15:00)

2ºB) Martes 16 de febreiro (10:25- 11:15)

1. CAMPAÑA DE DIFUSIÓN

Para impulsar o equipo de Mediación farase unha campaña de difusión entre o alumnado e o mestrado.

Para iso levaranse a cabo unha serie de actuacións:

**a)Sesións en aula**

Nestas sesións, buscarase sensibilizar ao alumnado sobre a resolución pacífica de conflitos e o poder da mediación como ferramenta. Presentarase o programa e poderase facer unha simulación dunha mediación para que observen o seu funcionamento.

As sesións en aula, realizaranse coa seguinte temporalidade:

Primaria

5ºA) Martes 16 de febreiro (12:35- 13:25)

5ºB) Venres 19 de febreiro (12:35 – 13:25)

6ºA) Venres 19 de febreiro (13:45 – 14:35)

6ºB) Martes 23 de febreiro (12:35- 13:25)

Secundaria

1ºA) Martes 23 de febreiro (13:25-14:15)

1ºB) Martes 23 de febreiro (14:15- 15:00)

2ºA) Martes 1 de marzo (13:25-14:15)

2ºB) Martes 23 de febreiro (10:25- 11:15)

**b) Información profesorado**

Para o profesorado repartirase un documento no que se explique a posta en marcha do programa e o funcionamento da derivación dos casos para mediación, recalcando a importancia da súa implicación.

Neste mesmo documento, recollerase unha xustificación da necesidade de apoiar o programa como ferramenta para reducir o número de conflitos e, sobre todo, axudar á aprendizaxe da súa resolución por parte do alumnado.

Este documento será repartido a través das persoas coordinadoras de ciclo, cunha breve explicación previa do seu contido.

1. POSTA EN MARCHA DO PROGRAMA

A posta en marcha oficial será a partir do 4 de marzo, data na que se avisará de que xa está en acción o Equipo de Mediación.

* 1. **Identificación dos conflitos**

Os conflitos poderán ser identificados polo alumnado e profesorado, quen debera non intentar mediar nin resolver o conflito, senón relaxar a tensión e buscar unha solución provisional. Unha vez que o ambiente está máis tranquilo, suxerir directamente ou ben a través das persoas coordinadoras (Chus/Cris) a participación nunha mediación, tendo que obter un consentimento por parte das dúas partes.

* 1. **Derivación ao programa de Mediación**

Tanto unha das persoas en conflito, as dúas ou a persoa profesora (previo consentimento) poderán cubrir a solicitude e metela no buzón de mediación. Tanto as solicitudes como o buzón estarán ubicados na planta baixa, ao lado do comedor e preto do patio, sendo un dos tempos de maior probabilidade de conflitos.

* 1. **Lugar e horarios**

Os luns e os xoves unha das persoas coordinadoras (Chus) abrirá o buzón de mediación para revisar se hai ou non solicitudes. Será a persoa encargada de valorar quen pode ser a parella mediadora e avisar a todas as partes.

As mediacións levaranse a cabo no primeiro recreo dos martes e os venres (11:15), sendo probable que se precisen uns minutos despois do recreo para poder rematar a mediación. O *lugar* no que se farán será a sala de mediación (a última do corredor do segundo andar, despois da biblioteca)

* 1. **Documentación** *(\*axúntase como anexo)*

Para a posta en marcha e rexistro das mediacións, haberá que cubrir unha serie de documentación que se presenta a continuación:

* *Compromiso das persoas mediadoras*: este documento terán que asinalo as persoas mediadoras ao inicio da posta en marcha do programa.
* *Solicitude de mediación*: será o documento que se teña que cubrir cada vez que se derive un conflito ao Equipo de Mediación.
* *Acordo/compromiso*: as persoas en conflito terán que asinar este acordo que comprometa a súa intención para mellorar a relación coa outra parte e tentar que non se volva a dar ese conflito.
* *Rexistro da mediación*: ao remate de cada mediación, a parella mediadora terá que cubrir unha ficha que rexistre os datos básicos da súa realización (persoas, acordos, data..)

ANEXO I

**ESQUEMA DUNHA MEDIACIÓN**

1. As persoas mediadoras falan brevemente por separado con cada unha das partes

* Coñecer a súa versión da historia
* Facer preguntas para coñecer toda a información, cómo se sentiu, se fixo algo para solucionalo coa outra persoa…

1. As persoas mediadoras falan coas dúas partes conxuntamente.*(As preguntas deben facerse individualmente, para que a outra parte escoite)*

* Presentarnos como participantes do Equipo de Mediación
* Explicar as “*normas*”: non podemos berrar nin faltarnos ao respecto e é confidencial.
* Preguntar a versión da historia recollendo o que opinan ambas partes
* Preguntar sobre o que lles molestou da outra persoa (*é importante que a outra parte non se defenda, senón que escoite o que está dicindo e intente compréndelo*)
* Preguntarlles a ambas cómo se sentiron
* Preguntarlles que sería importante para el/ela que a outra parte fixera
* Preguntarlles a qué poden comprometerse para solucionalo e que non volva pasar.

1. As persoas mediadas asinan un compromiso, e as mediadoras asinan o mesmo documento (*recollido na ficha de mediación*)
2. As persoas mediadoras teñen que cubrir a Ficha de Mediación.

ANEXO II

INFORMACIÓN PARA O PROFESORADO

**QUE É A MEDIACIÓN ESCOLAR?**

A Mediación Escolar é unha ferramenta moi útil e potente nos centros educativos. Consiste en que as dúas partes dun conflito poidan sentar a falar coa axuda de dúas persoas mediadoras, que se encargarán de ir facendo preguntas e guiando a conversa para que ambas persoas poidan poñerse no lugar da outra e expresar os seus sentimentos e necesidades para resolver o conflito. As persoas mediadoras tiveron unha formación previa para aprender a estrutura e características dunha mediación.

O feito de normalizar que os conflitos poidan trasladarse a un espazo voluntario, tranquilo e de diálogo fará que progresivamente o clima de centro mellore e o alumnado entenda a necesidade de resolver os conflitos dun xeito pacífico e positivo.

**TEMOS EQUIPO NO NOSO COLE?**

No CPI Atios o Equipo de Mediación leva dous cursos recibindo formación, e agora decídese darlle un impulso ao programa para integralo na dinámica do centro. Para que a súa aplicación sexa eficaz, precisa que toda a comunidade educativa estea sensibilizada e informada dos pasos a seguir.

Así, a partir do 4 de marzo, as persoas mediadoras estarán preparadas para intervir e anunciarase a súa posta en marcha.

**QUE SE PRECISA DA COMUNIDADE EDUCATIVA?**

Precísase que cando presencien ou coñezan algún conflito, interveñan únicamente para relaxar a tensión e tomar unha medida provisional, comentando posteriormente ás partes a posibilidade de participar nunha mediación planificada. Esta participación ten que ser voluntaria, mais é preciso que o profesorado acompañe e asegure que se cubre a solicitude (tanto as solicitudes como o buzón estarán na entrada do comedor).

É fundamental que as persoas adultas entendamos que os conflitos deben solucionarse entre as persoas que o teñen e non coa nosa intervención. Ademais, os conflitos “de patio” que ás veces nos parecen irrelevantes, supoñen para os nenos e nenas vivencias negativas que en moitas ocasións mantéñense abertas incrementando o malestar ou tensión entre as partes.

**QUEN ESTÁ NO EQUIPO DE PERSOAS MEDIADORAS:**

* Nerea Castro e Alicia Castro
* Lucía Medín e Raúl Caneiro
* Iago Fernández e Nerea Santalla
* Rubén Calvo e Edgar López **+ INFO: Chus e Cristina**

ANEXO III

FICHA SOLICITUDE DE MEDIACIÓN

**DATA: \_\_\_\_\_\_\_\_\_\_\_\_\_\_**

1. **Datos da persoa que solicita a mediación:**

Nome e apelidos:

Curso:

1. **A outra persoa implicada no conflito é:**

Nome e apelidos:

Curso:

1. **O lugar e motivo do conflito é:**
2. **Gustaríame que os mediadores/as fosen** *(marca a parella mediadora coa que non teñas demasiado trato):*

* Nerea Castro e Alicia Castro
* Lucía Medín e Raúl Caneiro
* Iago Fernández e Nerea Santalla
* Rubén Calvo e Edgar López

ANEXO IV

**FICHA RESUMO DA MEDIACIÓN**

**CURSO: \_\_\_\_\_\_\_\_\_\_\_\_\_\_\_\_\_\_**

1. **Datos das persoas que acuden a mediación:**

1) Nome e apelidos:

Curso:

2) Nome e apelidos:

Curso:

1. **Lugar e motivo do conflito:**
2. **Persoas mediadoras:**

-

-

1. **Data e hora da mediación:**
2. **Conclusións e acordos realizados na mediación**

**Asinan:**

Persoas mediadoras Persoas implicadas na mediación